CSM mai arată că, deși avizele date sunt consultative, Secția pentru procurori a constatat că, în cadrul procedurii legislative ce se desfășoară în regim de urgență, nu este analizat și luat în considerare niciunul din argumentele pentru care magistrații au respins propunerile, deși acestea au evidențiat "cauzele pentru care unele propuneri vor fi de natură a afecta lupta împotriva corupției, precum și independența procurorilor și a întregului sistem judiciar".